b'\n_START_ARTICLE_\nTuomikyl\xc3\xa4\n_START_PARAGRAPH_\nTuomikyl\xc3\xa4 on kyl\xc3\xa4 Ilmajoen kunnassa. Se sijaitsee kunnan keskustasta it\xc3\xa4\xc3\xa4n kohti Kyrk\xc3\xb6sj\xc3\xa4rven tekoallasta ja Sein\xc3\xa4joen rajaa. Kyl\xc3\xa4ss\xc3\xa4 on noin 350 asukasta ja noin 170 taloutta. Tuomikyl\xc3\xa4n l\xc3\xa4pi virtaa Tuomiluoma-niminen joki kohti Kyr\xc3\xb6njokea._NEWLINE_Tuomikyl\xc3\xa4 on jokilaaksotasankoa, ja joen rantapellot ovat joen molemmin puolin merkitt\xc3\xa4v\xc3\xa4 maisemakokonaisuus. Tuomikyl\xc3\xa4 muodostaa tuomien reunustaman joen rannalle nauhamaisen kyl\xc3\xa4n. Tienvarsimaisema pidet\xc3\xa4\xc3\xa4n arvokkaana kokonaisuutena, johon liittyy historiallisia, kulttuurisia ja maisemallisia merkityksi\xc3\xa4._NEWLINE_Tuomikyl\xc3\xa4ss\xc3\xa4 on my\xc3\xb6s alakoulu ja K\xc3\xa4p\xc3\xa4l\xc3\xa4m\xc3\xa4en p\xc3\xa4iv\xc3\xa4koti. Sein\xc3\xa4joen Jouppilanvuoren sek\xc3\xa4 Ilmajoen Ahonkyl\xc3\xa4n ja Tuomikyl\xc3\xa4n kautta kulkee 11,5 kilometrin valaistu, esteet\xc3\xb6n patikointi-, py\xc3\xb6r\xc3\xa4ily- ja ratsastusreitti, jonka varrella on useita laavuja ja kotia._NEWLINE_Tuomikyl\xc3\xa4ss\xc3\xa4 sijaitsee Figen Oy:n  sikojen keinosiemennysasema.'